Meinhard Glücke
Meinhard Glücke (3. august (vkj)/ 16. august 1912 Joala vald, Vaivara kihelkond, Virumaa – 11. november 1963 Tallinn) oli eesti poksija. Ta oli poksis 1930. aastal Eesti meister kukk-kaalus (kuni 118 naela ehk 53,5 kg). Ta sai Eesti meistrivõistlustel 2. koha kärbeskaalus (kuni 112 naela ehk 50,8 kg) 1929. aastal ning 3. koha kukk-kaalus (kuni 118 naela ehk 53,5 kg) aastatel 1931 ja 1932. Ta osales ühe korra Eesti–Soome maavõistlusel ning kaotas 1929. aastal oma kohtumise kärbeskaalus (kuni 112 naela ehk 50,8 kg). Elukutselt oli ta kelner restoranis "Rummi" Pirital.